OBAVIJEST O AKTIVNOSTIMA U VEZI UPISA DJECE U I. RAZRED OSNOVNE ŠKOLE

u šk. godini 2025./2026.

Poštovani roditelji,

da biste svoje dijete upisali u I. razred Osnovne škole Vrbani potrebno je prije upisa utvrditi psihofizičko stanje djeteta na sljedeći način:

1. Upis djece u I. razred osnovne škole na području Grada Zagreba za školsku godinu 2025./2026. obavljat će se putem Nacionalnog informacijskog sustava upisa u osnovne škole. Aplikaciji za upis pristupa se putem adrese **https://osnovne.e-upisi.hr/,** koristeći **sustav e-Građani**. Upute za korištenje aplikacije i podnošenje prijava za upis dostupne su u aplikaciji te mrežnim stranicama Grada Zagreba (zagreb.hr/upisi-os).

2. Nakon predaje zahtjeva za upis putem aplikacije e-upisi potrebno je naručiti se za termin kod **školske liječnice** dr. Željke Štimac Miling putem aplikacije Terminko. <https://www.terminko.hr/lokacija/jarun2>

3. Potrebno je naručiti se i za termin procjene spremnosti za upis u prvi razred u **Školi.** Na termin u Školi se također naručujete putem aplikacije Terminko. <https://www.terminko.hr/lokacija/osvrbani>



U slučaju da vam niti jedan od predloženih termina ne odgovara, molimo vas, obratite se pedagogu/psihologu škole na tel. 3872 – 659/3 ili na e-mail adresu: [psihologicapedagogicavrbani@gmail.com](mailto:psihologicapedagogicavrbani@gmail.com) ).

Postupak utvrđivanja psihfizičkog stanja djece radi upisa u prvi razred osnovne škole provodi se u osnovnoj školi kojoj dijete pripada **prema upisnom području.**

**Postupak redovnog upisa**

U I. razred osnovne škole upisivat će se djeca koja zaključno na dan 31. ožujka 2025. godine navršavaju 6 godina života. Prijavu za redovni upis djeteta u osnovnu školu roditelji/skrbnici mogu predati od **15. veljače do 15. ožujka.**

Nakon što u aplikaciji podnese prijavu za upis, roditelj/skrbnik obvezan je rezervirati termin pregleda za dijete u ambulanti nadležnog školskog liječnika radi utvrđivanja psihofizičkog stanja djeteta, a potom i pregled u osnovnoj školi koju će dijete pohađati prema upisnom području. Informacije o liječniku školske medicine koji utvrđuje psihofizičko stanje djeteta i školi kojoj dijete pripada po upisnom području objavljeni su na mrežnim stranicama Grada Zagreba (zagreb.hr/upisi-os). Postupak utvrđivanja psihofizičkog stanja djeteta počinje **1. travnja 2025. i traje do 15. lipnja 2025.**

**Postupak redovnog upisa za djecu s teškoćama u razvoju**

Prijavu za redovni upis djece s teškoćama u razvoju roditelj/skrbnik može predati od 1**. veljače do 15. travnja.** Pri podnošenju prijave obvezan je priložiti medicinsku i drugu dokumentaciju djeteta.

Nakon što u aplikaciji podnese prijavu za upis, roditelj/skrbnik obvezan je rezervirati termin pregleda za dijete u ambulanti nadležnog školskog liječnika radi utvrđivanja psihofizičkog stanja djeteta, a potom i pregled u osnovnoj školi koju će dijete pohađati prema upisnom području. Informacije o liječniku školske medicine koji utvrđuje psihofizičko stanje djeteta i školi kojoj dijete pripada po upisnom području objavljene su na mrežnim stranicama Grada Zagreba (zagreb.hr/upisi-os). Postupak utvrđivanja psihofizičkog stanja djeteta počinje 1. travnja 2025. i traje do 15. lipnja 2025. Postupak utvrđivanja psihofizičkog stanja za djecu s teškoćama u razvoju počinje 1. veljače 2025. i traje do 15. lipnja 2025.

**Postupak prijevremenog upisa**

Za dijete koje nije školski obveznik, a koje će do kraja 2025. godine navršiti šest godina života, roditelj/skrbnik može putem aplikacije za upise podnijeti zahtjev za prijevremeni upis. Poželjno je pritom da roditelj/skrbnik, u sklopu predaje zahtjeva, pribavi i priloži mišljenje stručnog tima predškolske ustanove o psihofizičkom stanju djeteta te eventualnu drugu dokumentaciju.

Prijavu za prijevremeni upis djeteta u osnovnu školu roditelj/skrbnik može predati od **15. veljače 2025. do 31. ožujka 2025.**

Nakon što roditelj/skrbnik u aplikaciji podnese zahtjev za prijevremeni upis, Gradski ured za obrazovanje, sport i mlade dijete će dodati na listu obveznika škole prema upisnom području, nakon čega roditelj/skrbnik u aplikaciji dovršava zahtjev, odnosno, podnosi prijavu za upis.

Nakon što u aplikaciji podnese prijavu za upis, roditelj/skrbnik obvezan je rezervirati termin pregleda za dijete u ambulanti nadležnog školskog liječnika radi utvrđivanja psihofizičkog stanja djeteta, a potom i pregled u osnovnoj školi koju će dijete pohađati prema upisnom području. Informacije o liječniku školske medicine koji utvrđuje psihofizičko stanje djeteta i školi kojoj dijete pripada po upisnom području objavljene su na mrežnim stranicama Grada Zagreba (zagreb.hr/upisi-os). Postupak utvrđivanja psihofizičkog stanja djeteta počinje **1. travnja 2025. i traje do 15. lipnja 2025.**

**Odgoda upisa u prvi razred**

Sukladno *Pravilniku o postupku utvrđivanja psihofizičkog stanja djeteta, učenika te sastavu stručnih povjerenstava,* odgoda upisa u prvi razred osnovne škole može se odobriti samo jedanput, i to za jednu školsku godinu.

U navedenom slučaju, roditelj/skrbnik podnosi **prijavu za redovni upis** kako je opisano u poglavlju *Postupak redovnog upisa*. Poželjno je pritom da roditelj/skrbnik prilikom predaje zahtjeva pribavi i priloži mišljenje stručnog tima predškolske ustanove o psihofizičkom stanju djeteta te drugu raspoloživu dokumentaciju.

Odgodu upisa u prvi razred **predlaže stručno povjerenstvo škole** sukladno gore navedenom *Pravilniku*, odnosno, ako na temelju neposrednog pregleda i dostavljene dokumentacije procijeni da bi odgoda pozitivno utjecala na djetetov psihofizički razvoj.

**Postupak privremenog oslobađanja od upisa**

Sukladno *Pravilniku o postupku utvrđivanja psihofizičkog stanja djeteta, učenika te sastavu stručnih povjerenstava*, za dijete kojemu je zdravlje teško oštećeno ili ima višestruke teškoće moguće je podnijeti zahtjev za privremeno oslobađanje djeteta od upisa u prvi razred osnovne škole. Rješenje o privremenom oslobađanju od upisa donosi se na razdoblje od jedne školske godine ili dulje, sukladno nalazu i mišljenju jedinstvenog tijela vještačenja.

Prijavu za privremeno oslobađanja djeteta od upisa roditelj/skrbnik može predati od **15. veljače do 31. ožujka.**

Pri podnošenju prijave za privremeno oslobađanje od upisa, roditelj/skrbnik **obvezan je priložiti medicinsku i drugu dokumentaciju djeteta.**

U slučaju da dijete iz opravdanih razloga ne može pristupiti utvrđivanju psihofizičkog stanja prema gore navedenim rokovima, roditelj/skrbnik dužan je najkasnije do 30. svibnja 2025. godine o tome obavijestiti stručno povjerenstvo škole kojoj dijete pripada prema upisnom području te s njim dogovoriti drugo vrijeme pregleda.